Työ- ja elinkeinoministeriö

tem.kirjaamo@tem.fi

mikko.huuskonen@tem.fi

Lausuntopyyntönne 22.6.2017/Dnro TEM/1334/03.01.01/2017

Hallituksen esitys laiksi Innovaatiorahoituskeskus Business Finlandista ja Business Finland ‑nimisestä osakeyhtiöstä

Akava kiittää mahdollisuudesta lausua luonnoksesta hallituksen esitykseksi laiksi Innovaatiorahoituskeskus Business Finlandista ja Business Finland -nimisestä osakeyhtiöstä.

Esityksessä ehdotetaan Innovaatiorahoituskeskus Tekesin ja Finpro Oy:n yhdistämistä ja nimen muuttamista Business Finland Oy:ksi. Tavoitteena on luoda innovaatiorahoitukseen, kansainvälistymiseen ja viennin edistämiseen erikoistunut kokonaisuus, jossa osittain tuotettaisiin palveluja yhtiömuodossa (Yhtiö) ja osittain tehtäisiin viranomaistoimintaa virastomuodossa (Rahoituskeskus). Esityksen tavoitteena on vähentää sirpaleisuutta osaamiseen perustuvan liiketoiminnan kehittämisessä ja viennin tukemisessa.

Akava kannattaa ehdotettua muutosta, mutta on huomattava, että yhdistämistä ei saa käyttää perusteluna ennestäänkin vähäisten innovaatiotoiminnan tukemisen resurssien lisäleikkauksille. Innovaatiotoiminnan ja viennin tukemiseen tarvitaan lisää resursseja itse rahoitusinstrumentteihin ja palveluihin.

Akava pitää tärkeänä, että muutoksen yhteydessä henkilöstön asemaa ja nykyisiä henkilöstön palvelussuhteen ehtoja (ml. eläkkeet) ei heikennetä. Tärkeää on, että esityksen mukaan Finpron työntekijät jatkavat vanhoina työntekijöinä ja Tekesin henkilöstön palvelussuhteiden jatkuvuus turvataan. Samalla on kuitenkin varmistuttava siitä, että virkasuhteista työsuhteisiksi siirtyvien henkilöiden palvelussuhteiden ehtoja ei heikennetä.

Akava ry

Sture Fjäder Pekka Piispanen

puheenjohtaja johtaja